

**2023.-es évi önkormányzati beszámoló**

**Pilisszentiván, 2024. Január 08.**

**Bemutatkozás**

A Pilisszentiváni Nagycsaládos Csoport 1993-óta tevékenykedett Pilisszentivánon, 2007. szeptemberétől egyesületként működtünk tovább. A Pest Megyei Bíróság egyesületünket 2008. augusztus 30-val TE 5054 számon nyilvántartásba vette. A Budapest Környéki Törvényszék 17.Pk.60.176/2007/24. számú végzésében megállapította, hogy civil szervezetünk a 2011. évi CLXXV. törvény szerint 2014. június 1. napjától kezdődő hatállyal továbbra is közhasznú szervezet. Egyesület 2019. június 11.-én tartott Közgyűlésén módosította az az egyesület alapszabályát, székhelyét, illetve átvezette a megválasztott új tisztségviselők adatait, a változásokat a Budapest Környéki Törvényszék 52.Pk.60.176/2007/31 számú végzésével átvezette. Az Egyesület 2023. májusban tartott Közgyűlésén módosította az egyesület alapszabályát, székhelyét, illetve átvezette a megválasztott új tisztségviselők adatait, a változásokat a Budapest Környéki Törvényszék 52.Pk60.176/2007/42. számú végzésével átvezette.

**Az egyesület neve:** Pilisilen Nagycsaládosok Közhasznú Egyesülete

**Székhelye:** 2084 Pilisszentiván, Rét u. 6.

**Az egyesület elnöke:** Kókai Nikoletta (20-399-8588)

**Az egyesület elnök helyettese:** Magyari Csilla Veronika (20-469-7505)

**Az egyesület gazdasági felelőse:** Kavecz Erika (70-520-2900)

**Az egyesület célja:**

Közhasznú tevékenység *folytatása a családok védelméről szóló 2011. évi CCXI törvény 1.§-6.§, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. és 8. pontja alapján:*

* szociális tevékenység, családsegítés,
* gyermek- és ifjúságvédelem, gyermek- és ifjúsági érdekképviselet,
* kulturális tevékenység,

valamint

* képviseli a nagycsaládosok egyéni és közösségi érdekeit és az illetékes szerveknél eljár a nevükben,
* hirdeti a társadalom számára az anyaság, a család és az élet tiszteletét,
* ösztönzi az egymást követő nemzedékek harmonikus viszonyának kialakítását;
* felmutatja a társadalomnak a nagycsaládhoz fűződő társadalmi értékeket,
* erősíti a tagok között és környezetükben a társadalmi szolidaritást,
* szervezi az egyesület tagjaiból alakuló önsegítő csoportok létrejöttét, támogatja a kölcsönös, egymást segítő tevékenységüket,
* tevékenykedik a családi életre nevelés érdekében.

**Tagjainkról:** Egyesületünknek jelenleg 36 tagcsaládja van. Ez a szám évről-évre folyamatosan növekszik. Van lemorzsolódás is a régi tagok miatt, akiknek felnőttek már a gyermekei.

Az egyesület bevételi forrását a tagcsaládok befizetései (10.000 Ft/év/tagcsalád), valamint az önkormányzati támogatás jelenti. Idén is pályáztunk, volt ami sikeresen végződött az egyik ilyen pályázaton a NOE-tól nyertünk 150.000ft-ot. Ez adott lehetőséget arra, hogy az egyesület szülinapján egy fotós készítsen képeket a családokról és egy bemutatót is tudtunk tartani.

Idén is lehetőségünk volt augusztusban iskolaszer adományt gyűjteni az auchanban ami hatalmas segítség volt a családoknak.

A Noe szeretet íze programon már többedszerre vettünk részt az általunk készített befőttekkel és lekvárokkal.

Idén szintén kaptunk a NOE-től sportruhákat, élelmiszer, henkel, szalvéta és könyv csomagokat. A heti 1x.-i aldi és lidl élelmiszer mentést is folytattuk és folytatjuk továbbra is, ami után egyre nagyobb az érdeklődés a magas infláció miatt.

***2024-es Évi Tervek:***

Idén is szeretnék tavasszal szemétszedést tartani.

Szeretnénk a társaspartikat tartani, hogy a családok itt is összetalálkozhassank.

Pár éve tartottunk utoljára anyadélutánt, jó lenne ismét egy kis feltöltődést tartani az édesanyáknak.

Természetesen elengedhetetlen a Gyermeknap, amit idén is a Sportegyesülettel közösen tervezünk megvalósítani.

Enyhítve a családok iskolakezdési terheit szeretnénk idén is ebben segíteni a már megszokott vásárlási utalvánnyal és adománygyűjtéssel.

Az adventi koszorúkészítés is elengedhetetlen az egyesület életében, és szeretnénk ismét adventi vásárt is tartani, amit jó lenne összehozni az Önkormányzat által szervezett Mikulás programmal.

Próbálunk minél több pályázaton részt venni, jelenleg is van egy pályázatunk elbírálás alatt. Reméljük sikeres lesz!

2024. Program időpontok:

2024. eleje Steigervald Krisztián előadása a Generációs különbségekről (Aula)

(Gyöngyivel egyeztetve)

2024.03.23. Szemétszedés

2024.04.27. Anyadélután (Generációk háza)

2024.06.01. Gyermeknap (Villa)

2024.09.07. Egyesületi kirándulás (buszos)

2024.11.09. Egyesületi szülinap pizzázással (Generációk háza)

2024.11.29. Koszorú készítés (Generációk háza)

2024.12.06 v 07. Adventi vásár (Főtér)

2024. évi Költség terv:

Szemétszedés 50.000 Ft

Gyermeknap-családinap 600.000 Ft

Könyvelés 130.000 Ft

Bank, posta, illeték 50.000 Ft

Adventi koszorú készítés 80.000 Ft

Adventi vásár 200.000 Ft

Iskola kezdési utalvány 180.000 Ft

Egyéb program alapanyag 200.000 Ft

Papír írószer 50.000 Ft

Szállítás költség 50.000 Ft

Pályázatírási díj 200.000 Ft

Buszbérlés 150.000Ft

Összesen 1.940.000 Ft

***Ebből igényelt támogatási díj 1.580.000 Ft***

A 2024-es évben is szeretnénk Pilisszentivániaknak színvonalas programokat szervezni ezért megragadunk minden lehetőséget, hogy minél több pályázaton tudjunk indulni ez ügyben.

Köszönjük a több éves támogatást és reméljük, hogy továbbra is bízva az egyesületünk munkájában számíthatunk az Önkormányzat segítségére.

Pilisszentiván, 2024.január.08.

Tisztelettel:

Kókai Nikoletta

PNKE